मिर्जापुर शहर के विजयपुर कोठी मुहल्ला में मंगल का रात करोड़न के संपति के मालकिन 45 बरीस के मीना सिंह के मुँह में कपड़ा ठूंस के मुआ दीहल गइल. मौकाए वारदात पर मिलल सबूत देख के लागत बा कि कवनो जाने पहचान वाला आदमी ई खून कइले होखी.
बतावल जात बा कि मीना सिंह के बिआह ना भइल रहे आ उनुका लगे करोड़न के संपति रहल जवना पर गिद्धन के आँख गड़ल रहुवे. मीना सिंह के छोट बहिन जया सिंह तहरीर देके एगो कॉलोनाइजर पर शक जतवले बाड़ी.
